Nov-Urengojo

Novij Urengoj (ruse Новый Уренгой) estas urbo en Jamala-Neneca aŭtonoma distrikto (Tjumena provinco, Rusio). Kodo de OKATO de la urbo (en jaro 2005) estas 71176. La urbo estis fondita en jaro 1973. Ĝi havas statuson de urbo ekde jaro 1980. La interurba telefona kodo estas 34949, la enurbaj telefonnumeroj estas kvinciferaj (en jaro 2005). Diferenco de la loka kaj moskva tempoj estas 2 horoj (en jaro 2005). Geografiaj koordinatoj de la urbo estas 66° 05′ N 76° 41′ O (mapo). La urbo estas ĉe rivero Jevojaĥa (Евояха). En la urbo estas fervoja stacio (kvankam ne de ĝenerala fervoja sistemo). En la urbo estas flughaveno. En jaro 2002 la urbo havis 94,5 mil loĝantojn. Historio La 18-an de decembro 1973 kolono el 10 kamionoj, 2 traktoroj T-100, 2 buldozoj kaj 2 raŭpaj tiriloj GT-T, subestre de Anatolij Morkovin ekiris de Nadimo al la tereno destinita por la venonta urbo. Ili veturis laŭlonge de telegrafa linio al Igarka, kies fostoj servis kiel orientiloj, kaj atingis la celon la 22-an de decembro. Tri alportitaj dometoj estis envicigitaj, sur unu aperis slogano "Ni prenu Urengojon!" (ruse Даёшь Уренгой!), farita ankoraŭ en Nadimo kaj poste konservita kiel memoraĵo. Sur la du aliaj dometoj aperis surskribo "Strato Optimistoj" (ruse Улица Оптимистов). En 1980 tiuj ĉi dometoj plu staris apud la aŭtotransporta kontoro Estro de la trusto Urengojgazpromstroj (Urengojgasindustrikonstruado) Vasilij Ĉerniŝjov, veninta en septembro 1974 al la loko de la konstruota urbo, miris pri abundo de kladonio (ruse ягель), do proponis nomi la setlejon Jagelnij (ruse Ягельный, do Kladonia), sed tiuloke iam estis konstruita geologia setlejo nomita Urengojo, do oni preferis daŭrigi tiun ĉi tradicion. Vidu ankaŭ Urengoja minejo Eksteraj ligiloj Stanislavo Belov (2012-04-16) Vojaĝo al Nova Urengojo: reveni por festeni (esperante). Blogger. Arkivita el la originalo je 2017-09-18. Alirita 2017-09-18 . (blogaĵo pri vojaĝo en 2012) Referencoj